Det er de færreste, der kan prale af at have aftjent et helt arbejdsliv for den samme arbejdsgiver. Men en af de få, der kan, er 62-årige Arne Schroeder Nielsen. I dag stemplede han ud for sidste gang hos metalvirksomheden N.A. Kyed i Nørresundby efter intet mindre end 46 års tro tjeneste. På baggrund af sit livslange virke som klejnsmed modtog han i dag Dronningens fortjenstmedalje for de mange års slid. - Jeg er naturligvis overvældet over opmærksomheden. Og så bliver man da også lidt stolt over, at modtage sådan en medalje fra Dronningen selv. Senere på året skal klejnsmeden, der nu er gået på efterløn, i audiens hos Dronningen for at takke for medaljen.

Referat:
Arne Schroeder Nielsen på 62 år satte i dag punktum for et langt arbejdsliv med Dronningens fortjenstmedalje.